สังคมข่าวหุ้น
ตลาดในประเทศวันนี้จับตาที่ประชุม ศบค. ชุดใหญ่พิจารณา มาตการคลายล็อกดาวน์ รวมถึงการเปิดพื้นที่ Sandbox 5 จังหวัด
ตลาดในประเทศวันนี้จับตาที่ประชุม ศบค. ชุดใหญ่พิจารณา มาตการคลายล็อกดาวน์ รวมถึงการเปิดพื้นที่ Sandbox 5 จังหวัด
26 ก.ย. 2564

*…ดัชนีตลาดหุ้นไทยปิดที่ระดับ 1,631.15 จุด เพิ่มขึ้น 11.56 จุด มูลค่าการซื้อขาย 140,532.64 ล้านบาท ตลาดในประเทศวันนี้จับตาที่ประชุม ศบค. ชุดใหญ่พิจารณา มาตการคลายล็อกดาวน์ รวมถึงการเปิดพื้นที่ Sandbox 5 จังหวัด ขณะที่ต่างประเทศ ธนาคารกลางสหรัฐ (เฟด) ส่งสัญญาณทยอยปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ไปเสร็จสิ้นในกลางปี 65 คาดว่าจะเริ่มในเดือน ต.ค.-พ.ย. 64…
*…EP ปิดดีลส่งบ.ย่อย E-COGEN ทุ่มเงินกว่า 2,100 ล้านบาท คว้าหุ้น SSUT โรงไฟฟ้าระบบพลังงานความร้อนร่วม ขนาด 240 เมกะวัตต์ เพิ่ม 40% จาก “คอมลิงค์ และ EE” ดันสัดส่วนถือหุ้นเพิ่มเป็น 80.96% จ่อบุ๊กรายได้เข้ามาทันทีในไตรมาส 3/64 นี้ จับตา EP จะมีการขายโรงไฟฟ้าในช่วงครึ่งปีหลังนี้อีกหรือไม่ พร้อมคาด EE จะมีการบันทึกรายการขายโรงไฟฟ้าเข้ามาจำนวน 1,246 ล้านบาท และยังมีเงินไปลงทุนในธุรกิจกัญชงได้ อาจจะได้เห็นการร่วมทุนกับนางฟ้ากัญชาในเร็ว ๆ นี้…
*…SCI ชนะประมูล “โรงไฟฟ้าชุมชน” 4 โครงการ กำลังการผลิตติดตั้งรวม 11 เมกะวัตต์ ฟากผู้บริหาร “เกรียงไกร เพียรวิทยาสกุล” มั่นใจพร้อมเดินหน้าขายไฟเข้าระบบเชิงพาณิชย์ตามแผน คาดลงนามสัญญาซื้อขายไฟฟ้า ภายใน 120 วัน หลังประกาศรายชื่อผู้ผ่านการคัดเลือก หรือภายในวันที่ 31 ธ.ค. 64 หวังเพิ่มสัดส่วนรายได้ประจำ หนุนให้ธุรกิจโต สร้างผลตอบแทนที่ดีให้กับผู้ถือหุ้นในอนาคต…
*…30 ก.ย.นี้ ฤกษ์ดีมีหุ้นไอพีโอเตรียมเข้าซื้อขายในตลาดหลักทรัพย์ฯ ถึง 2 บริษัท ทั้ง “อุบล ไบโอ เอทานอล” หรือ UBE ผู้ผลิตและแปรรูปมันสำปะหลังแบบครบวงจร เข้าเทรดตลาด SET ราคาหุ้นไอพีโอ 2.40 บาท/หุ้น จำนวนไม่เกิน 1,370 ล้านหุ้น หวังเดินหน้าเพิ่มขีดความสามารถการแข่งขันรองรับโอกาสทางธุรกิจในอนาคต ทั้ง 3 ธุรกิจ คือ 1.ธุรกิจเอทานอล 2.ธุรกิจผลิตและจำหน่ายแป้งมันสำปะหลัง และ 3.ธุรกิจเกษตรอินทรีย์  ส่วน “ซีแพนเนล” หรือ CPANEL เข้าเทรดตลาด mai ราคาหุ้นไอพีโอ 6 บาท/หุ้น จำนวน 39.50 ล้านหุ้น จัดเป็นหนึ่งในผู้นำธุรกิจผลิตและจำหน่ายแผ่นคอนกรีตสำเร็จรูป เป็นผู้ประกอบการภาคอสังหาริมทรัพย์-ก่อสร้างชั้นนำในประเทศ ลุยระดมทุนเพื่อขยายโรงงานแห่งใหม่ รองรับดีมานด์ของตลาดที่มีแนวโน้มสูงขึ้น เสริมศักยภาพการเติบโตในอนาคต…
*…ตลาดหลักทรัพย์ฯ ให้ FVC, PPS ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 27 ก.ย.-5 พ.ย. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ  BSM ใช้ถึง 27 ก.ย. 64 CHO, NBC, OTO, THCOM ใช้ถึง 28 ก.ย. 64 WIN ใช้ถึง 30 ก.ย. 64 MORE, MORE-W2, UREKA, UREKA-W2 ใช้ถึง 1 ต.ค. 64 AF, AQ ใช้ถึง 4 ต.ค. 64 PPM ใช้ถึง 7 ต.ค. 64 ส่วน TCC, TCC-W3, TCC-W4, TCC-W5 ใช้ถึง 11 ต.ค. 64 BGT, U, U-W4 ใช้ถึง 12 ต.ค. 64 ด้าน AJA, BROOK, BROOK-W5, BROOK-W6, BROOK-W7, GLOCON, GLOCON-W4, T ใช้ถึง 15 ต.ค. 64  CGD, CGD-W5, HPT, UPA ใช้ถึง 21 ต.ค. 64 และ ACC, SECURE, THMUI ใช้ถึง 29 ต.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.